विद्यार्थी अपनाएं डिजिटलाइजेशन : निशांत
पीएमग्रुप आफ इंस्टीट्यूशंस में शुक्रवार को जिला प्रशासन सड़क सुरक्षा संगठन के सौजन्य से डिजिटल इंडिया रोड सेफ्टी विषय पर जागरूकता कार्यक्रम का आयोजन किया गया। कार्यक्रम का शुभारंभ करते हुए मुख्य अतिथि एसडीएम निशांत यादव ने कहा कि प्रधानमंत्री नरेंद्र मोदी ने देश को भ्रष्टाचारमुक्त बनाने का सपना संजोया है।
इसे साकार करने के लिए डिजिटलाइजेशन आवश्यक है। छात्र-छात्राएं प्राध्यापकों का आह्वान किया कि वे प्रधानमंत्री के सपने को पूरा करने के लिए डिजिटलाइजेशन अपनाने का संकल्प लें। निशांत यादव ने कहा कि देश की गरीब जनता तक सरकार की कल्याणकारी नीतियों का लाभ विकास का पैसा नहीं पहुंचता था, जिससे गरीब लोग समस्याओं से जूझते रहे। कैशलेस अर्थव्यवस्था से कर की चोरी रुकेगी। इससे राजस्व बढ़ेगा जिसका सीधा लाभ आम जनमानस को मिलेगा। देश को सक्षम बनाने आर्थिक आजादी के लिए कैशलेस व्यवस्था कारगर है। उन्होंने छात्र-छात्राओं को भी सड़क सुरक्षा के संबंध में जागरूक किया गया। उन्होंने ड्राइविंग लाइसेंस बनवाने के लिए भी प्रोत्साहित किया। इस मौके पर सहायक सचिव आरटीए सत्य नारायण चहल, डीएसपी हेडक्वार्टर मुकेश जाखड़, एसएचओ सिटी ट्रैफिक सुरेंद्र सिंह, सड़क सुरक्षा संगठन के प्रभारी संदीप बत्रा आदि उपस्थित रहे।
hin_Deva hin_Deva hin_Deva